Bybelskool » Hooglied 3:6-11 – Die huwelik is ryk aan betekenis
Hooglied 3:6-11 – Die huwelik is ryk aan betekenis
Die gedig se indeling is voor die handliggend die vrou se gedagtes, behalwe dat 'n mens nie maklik uit die vertaling agterkom dat sy in vers 6 die subjek is nie, en die man in vers 7. Die woordjie Wie in vers 6 dui op die vrou in die oorspronklike.
Die Sulammitiese vrou droom nou van haar troudag en die vervulling van hul liefde met die huweliksluiting.
Die metafore wat sy gebruik om die dag te beskryf, is ryk aan betekenis:
Met die verwysing na mirre, wierook en lekkerruik-kruie stel die vrou haar die huwelik voor as 'n godsdienstige seremonie soos by dié van die tempel. Dit is almal "goddelike" geure. Dit beskryf die wyse waarop die bruid haarself wil aanbied vir haar bruidegom. Die woord wat vir rookwolk gebruik word, kan ook met die wolkkolom in die woestyntyd verbind word (Eks 13:22), wat eweneens 'n goddelike betekenis aan die huwelikseremonie verleen – 3:6;
Die verwysing na die optog begelei deur soldate, laat 'n mens dink aan die huwelik as 'n koninklike seremonie soos by 'n huwelik van Salomo. Hierdie huwelik het egter 'n groter waarde, wat afgelei kan word uit die getal sestig, twee keer meer as Dawid se dertigtal helde (2 Sam 23:18-19). Die beskrywing verleen dus 'n koninklike betekenis aan die huwelik en die bruidspaar se verbintenis – 3:7-8;
Die noukeurige beskrywing van die drastoel dui op die weelderige beplanning van en vir die huwelik. Die drastoel was waarskynlik ook bedoel as die huweliksbed, vandaar die funksie van die soldate om dit te beskerm van die "nag se gevare" (wat moontlik kan dui op 'n simboliese of seremoniële verdrywing van die demone wat die huwelik kon bedreig). Die beskrywing verleen dus 'n beskermde betekenis aan die huwelik. Alles moet in die stryd gewerp word om die vreugde van die huwelik te beskerm en bewaar van gevare van buite – 3:9-10;